Netflix

**Netflix, Inc.** es una impresa d'entretenimientu i una plataforma de *[[streaming]]* estau-uniensi. Assitiá en Los Gatos (California), la compañía fue fundá el 27 d'abostu de 1997 i un añu endispués encetó la su ativiá, ofreciendu un serviciu d'arquirol de DVD a través del correiu postal. Ogañu, Netflix participa ena produción d'obras audiovisualis, dendi la criación o aquisición del proutu ata la su difusión mundial.

Nel añu 2000, entavía col arquirol de DVD comu únicu serviciu, Netflix entrouci un sistema de recomendación pressonaliçau, basau ena calificación d'una a cincu estrellas que los sus clientis hazían delos materialis qu'arquilaban a través del su situ por Internet. La mejora acontiná d'esti sistema —que en 2017 sedríe cambiau por unu de «polgal arriba/abaxu»—, assin comu el gasu d'otrus datus que la platahorma obtien delos sus clientis conocíu comu minería de datus, es considerau comu la causa prencipal del éssitu dela compañía.

En 2007, Netflix encia el su serviciu de vídiu baxu demanda enos Estaus Uníus, esclusivamenti pa sel gastau a través de computaoras pressonalis; a partil de 2008 s'agregan diferentis opcionis pa acedel al catálugu por *streaming*: consolas de videihuegus, televisoris entelihentis, tabletas, etc. El 25 de hebreru de 2007 entraba el su DVD númeru mil millonis. En 2009 el su catálugu físicu ofreci 100.000 títulus i la su clientela supera los 10 millonis de suscritoris.

En 2011, la impresa encia operacionis por primera ves huera delos Estaus Uníus i Canadá, ofreciendu el su catálugu por *streaming* ena rehión d'Ispanuamérica i el Caribi. En 2012 ofreci los sus servicius n'argunus paísis d'Uropa, i a partil de 2016 ofreci los sus conteníus a tol mundu con esceción dela rehión de Crimea, i los territorius de Corea del Norti, China Continental, Irán, Irak i Siria.

El 16 d'eneru de 2014, la nominación del documental *The Square* a un Premiu dela Academia se convirtió ena primera ena estoria pa una proución orihinal de Netflix. Las seris de *[[La casa de papel]]* i *[[Élite (seri de televisión)|Élite]]* son los proutus n'español de mayol éssitu mundial, dambos dos assitiaus nel *top* 10 delas seris más vistas nel mundu en 2019. Al final del primel trimestri de 2020, la platahorma contaba con unus 183 millonis de clientis en tol mundu, la mayoría huera d'Estaus Uníus. Inque las estimacionis hechas por Wall Street pa essi periodu eran de 7.6 millonis de nuevus clientis, la quarentena puesta en marcha en destintus paísis del mundu a causa dela pandemia de COVID-19 contribuyó a que la cifra real huera de más del dobri (15.8 millonis); duranti los primerus mesis de 2022, por primera ves dendi 2011, la platahorma reporta una perda de 200.000 clientis i proyeta 2 millonis menus pal segundu trimestri del añu.

En 2022, los ehecutivus de Netflix enhormarun que la platahorma tendríe anuncius pubricitarius a través del «Plan Básicu con Anuncius» dendi'l 1.º de noviembri.

## Estoria
Netflix surhi en 1997 en Scott Valley, California (Estaus Uníus) comu una compañía d'arquirol de DVD entregáus por vía postal. Al largu dela su estoria la impresa á sufríu diversas transhormacionis ata que, pa 2019, se trata d'una impresa mediática que participa ena proución audiovisual dendi la conceción o alquisición del proutu ata la su difusión, n'esti casu a través d'una platahorma por internet. El nombri de *Netflix* procei de *Net* abreviatura de «internet» i *flix* de *flicks* horma coloquial n'ingrés de «penículas».

El mitu criau pola propia compañía endica que to encetó quandu Reed Hastings arquiló la penícula *[[Apolo 13 (penícula)|Apolo 13]]*, ena caena de videoclubis Blockbuster, i al devolvél-la con unus días de retrasu tuvu que pagal una murta de 40 dólaris. Resinau, Hastings decidió crial una caena de videoclubis sin murtas ni compromisus. Nostanti, nel libru *Netflixed: the Epic Battle for America's Eyeballs*, el cohundaol dela impresa, Marc Randolph, relata que la idea surhió con basi nel deseu d'encial un negociu de comérciu eletrónicu que, finalmenti, eligiríe al DVD comu el su proutu.

Duranti mesis, Randolph i Hastings fuerun depurandu la su idea enos recorríus que hazían caminu al su trabahu ena impresa de software Pure Atria, ondi el primeru era diretol de mercaotenia i el segundu diretol heneral. N'enceti, Netflix era un videoclub virtual cuyus clientis eligían penículas a través d'una platahorma en línia i estas eran entregás meyanti correiu postal.

Los suscritoris hazían una seleción de varius títulus del catálugu dela compañía, la qual les enviaba el primeru nun sobri col porti pagau pal su regressu. Una ves que Netflix recibía de regressu la primera penícula, enviaba la segunda i assin sucesivamenti.  Duranti essus primerus añus i ata aproximadamenti 2002, la impresa se presentaba a sí mesma comu «el serviciu d'arquirol de DVD en línia más grandi del mundu».

### Entroución de serviciu de VOD
La primera gran transhormación que sufrió Netflix fue al entroucil el su serviciu de visualiçación vía *[[streaming]]* en 2007. Inque el serviciu d'envíu de DVD por correspondencia acontinó n'Estaus Uníus, esti no fue incluíu enos sus planis d'espansión enternacional en 2007, quandu encetarun operacionis n'Ispanuamérica i el Caribi.

Los primerus mesis, la visualiçación del catálugu eletrónicu era acesibri solu a través de computaoras. En 2008 la compañía buscó alianças con diferentis impresas i proutus pa incluil una aplicación en consolas de videihuegus comu Xbox de Microsoft o en diversas marcas de reprodutoris de Blu-ray, pa que, a través d'estus dispusitivus, tamién se puyeran vel las seris i penículas del catálugu. Un añu endispués, la aplicación s'incluyó n'argunas televisionis entelihentis, i pa 2010 n'otrus aparatus que se conectaban a internet comu el Nintendo Wii, la iPad, iPhone i iPod touch de Apple.

Pa sacal alanti esta platahorma dihital, Netflix requería ofrecel una platahorma huncional en tol momentu, que permitiera el visionau d'una gran cantidá de pressonas al mesmu tiempu, sin ponel en riesgu la caliá dela imahin. Es assin que la impresa s'alía colos servicius enhormáticus d'Amazon.

El nuevu serviciu de *streaming* prontu ruchó popularidá pol acesu ilimitau, pressonaliçau i sin pubricidá qu'ofrecía, amás dela posibiliá de crial destintus perfilis entri las pressonas que compartían la contraseña d'una sola cuenta, situación que Netflix no aparó, siquiera aprovechó pos sinificaba la obtención de más datus de destintas pressonas que servierun pa «alimental» el su algoritmu i conocel mehol los gustus del púbricu.

### Ogañu
Aluegu de que en 2011 enciara cola proución de conteníu propiu —que lançaría en 2013 con *[[House of Cards (seri de televisión de 2013)|House of Cards]]—* i tras la puesta en marcha del su estudiu en 2016, Netflix se definía pa 2018 ya comu una «*global internet TV network*» o una caena global de televisión por internet.

Nel libru de 2019 *Netflix Nations. The Geography of Digital Distribution*, l'investigaol Ramón Lobato refieri que las hormas de pensal i estudial a Netflix son mui diversas, i que no es posibri concebil a esta compañía solu comu una proutora o destribuiol de conteníus audiovisualis (paradigma delos estudius sobri la televisión) o esclusivamenti comu una platahorma dihital (paradigma delos nuevus meyus). Assin, sigún Lobato, argunas delas categorías o rolis que cumpi Netflix son: platahorma de vídiu, destribuiol audiovisual, caena de televisión, corporación mediática global, compañía de tenulohía, sistema de software, negociu de *[[Macrodatos|big-data]]*, endustria coltural, estilu de vía, mou de consumu mediáticu i, un ritual.

N'eneru de 2023, Greg Peters i Ted Sarandos fuerun nombraus codiretoris ehecutivus de Netflix, i Hastings asumió el cargu de presidenti ehecutivu. Peters se desempeñó anteriormenti comu diretol d'operacionis i diretol de proutus, mientras que Sarandos se desempeñó comu diretol de conteníu.

El 18 d'abril de 2023, Netflix anunció que suspenderíe el su serviciu de DVD por correiu el 29 de setiembri. Los usuarius del serviciu puyerun conserval los DVD qu'habían recibíu. Duranti la su dessistencia, el serviciu había realiau más de 5 mil millonis d'envíus.

N'otubri de 2023, Eunice Kim fue ascendía a diretora de proutu i Elizabeth Stone fue promovía a diretora de tenulohía. Essi mesmu mes, en meyu d'una restruturación dela su división d'animación, Netflix anunció un acuerdu de varias penículas con Skydance Animation, encetandu con *[[Hechizados]]* (2024). L'acuerdu remplaça parcialmenti el que tenía l'estudiu d'animación con Apple TV+.

En diciembri de 2023, Netflix pubricó el su primel enhormi «What We Watched: A Netflix Engagement Report», un análisi dela audiencia de ca títulu orihinal i con licencia vistu más de 50 000 oras entri eneru i juñu de 2023. La impresa tamién anunció los sus planis de pubrical l'enhormi dos vecis al añu. Nel su primel enhormi delos primerus seis mesis de 2023, reveló qu*[[El ahenti noturnu]]* fue el programa más vistu a nivel mundial n'essi periodu.

El 23 d'eneru de 2024, Netflix anunció un importanti acuerdu cola compañía de lucha libri profesional WWE, en virtú dela qual alquiriríe los derechus enternacionalis del su programa semanal en vivu *[[WWE Raw|Raw]]* a partil del 6 d'eneru de 2025; los derechus cubriríen inicialmenti los Estaus Uníus, Canadá, el Reinu Uníu i América Latina, i s'espandiríen a otrus territorius col tiempu. Huera delos Estaus Uníus, la platahorma tamién tendrá los derechus enternacionalis delos tres programas semanalis prencipalis dela WWE (*Raw*, *[[WWE SmackDown|SmackDown]]* i *[[WWE NXT|NXT]]*), eventus prémium en vivu i documentalis, entri otrus conteníus. Assin mesmu, s'enhormó que l'acuerdu está valorau en 500 millonis de dólaris estau-uniensis anualmenti duranti diés añus.

En hebreru de 2024, Netflix s'unió a Peter Morgan, criaol dela seri de Netflix *[[The Crown (seri de televisión)|The Crown]]*, pa proucil la obra *Patriots on [[Broadway]]*. La iniciativa es el primel créditu en Broadway pa la compañía, peru no el su primel proyetu teatral. La impresa participó ativamenti comu proutora de *[[Stranger Things: The First Shadow]]* en Londris. Dambas dos proucionis compartin una proutora prencipal, Sonia Friedman.

En mayu de 2024, la impresa organiçó el su segundu festival *Netflix Is a Joke* en Los Ángeles. El serviciu transmitió en vivu varius especialis del festival, incluíus *Woke Folk* de Katt Williams i *The Roast* de Tom Brady, que s'uvicarun nel top 10 mundial de Netflix las dos semanas siguientis. Essi mesmu mes, Netflix anunció que transmitiríe los dos huegus disputaus en Navidá dela National Football League en 2024. Pa 2025 i 2026, la platahorma de *streaming* tendrá derechus esclusivus de al menus un huegu navideñu dela NFL ca añu.

En juñu de 2024, Netflix anunció que desenvolveríe nuevus espacius d'entretenimientu conocíus comu «Netflix House» nel centru comercial King of Prussia en Pensilvania i en Galleria Dallas en Texas. Los espacius contarán con tiendas minoristas, restaurantis i otras esperiencias interativas relacionás col conteníu orihinal de Netflix, basándu-si n'otras iniciativas «temporalis» pa promocional programas individualis.

En noviembri de 2024, Netflix anunció que suspenderíe el desenvolvimientu d'especialis interativus i qu'eliminaríe a tolos ellus dela platahorma, escetu quatru, alegandu el deseu de central-si n'esfuerçus tenulóhicus n'otras árias. El 15 de noviembri de 2024, Netflix transmitió un eventu de boxeu dendi'l AT&T Stadium en Arlington, Texas, qu'incluía comu eventus coestelaris un combati d'esibición entri Jake Paul i Mike Tyson, i Katie Taylor vs. Amanda Serrano polos títulus de pesu liheru dela AMB, el CMB, la FIB, la OMB i *[[The Ring (revista)|The Ring]]*. Si bien ubu problemas ténicus, el promotol de Paul enhormó que la transmisión tuvu una audiencia simultánia máxima de 65 millonis d'espetaoris, superandu ala final dela Copa Mundial de Críquet de 2023 (que tuvu 57 millonis de reproducionis simultánias reportás en Disney+ Hotstar) comu l'eventu deportivu en vivu más vistu meyanti el *streaming*. Netflix afirmó que l'eventu tuvu una «audiencia promediu por minutu» (AMA) de 108 millonis en tol mundu, i que la AMA de 47 millonis n'Estaus Uníus convirtió a la pelea de Taylor vs. Serrano nel eventu deportivu femininu profesional más vistu ena estoria delos EE. UU.

El 20 de diciembri de 2024, la FIFA anunció que Netflix sedríe la emisora esclusiva n'Estaus Uníus dela Copa Mundial Feminina de Fubu de 2027 i 2031, no que se consideró l'impulsu más sinificativu dela platahorma nel conteníu deportivu.

El día de Navidá de 2024, Netflix emitió los sus primerus juegus dela NFL: los Kansas City Chiefs contra los Pittsburgh Steelers i los Baltimore Ravens Vs. los Houston Texans. Los alcuentrus promediarun más de 30 millonis d'espetaoris globalmenti i se convirtierun enos dos partíus dela NFL más vistus por *streaming* ena estoria delos Estaus Uníus, al mesmu tiempu que hizun d'essi día de Navidá el más vistu dela estoria de Netflix n'essi país.

N'eneru de 2025, Netflix anunció qu'abíe superau los 300 millonis de suscritoris en tol mundu endispués d'alcançal un récor de 18,9 millonis nel quartu trimestri de 2024, que ascendió a 41 millonis duranti tol añu. En mayu de 2025, Netflix anunció un rediseñu dela su páhina de prencepiu que presenta menus títulus con más vídius i conteníu d'animación. Fue la primera ves que la impresa realçó cambius sinificativus ena su páhina de prencepiu dendi 2013. El rediseñu está destinau a ayual alos usuarius a eligil qué vel de horma más simpli i eficienti, al mesmu tiempu que presenta nuevus tipus de conteníu, comu programación en diretu i huegus móvilis.

N'abostu de 2025, Netflix anunció un acuerdu d'esclusiviá pa transmitil el Clásicu Mundial de Béisbol en Japón a partil de 2026. La edición de 2026 marca la primera ves que la platahorma transmitirá un eventu en vivu en Japón. Gracias a esti acuerdu, Netflix emitirá en vivu i tendrá disponibris baxu demanda los 47 partíus del Clásicu Mundial de Béisbol d'essi añu palos sus usuarius en Japón. El largometrahi animau musical *[[Las guerreras K-pop]]* se convirtió ena penícula más vista de toa la estoria de Netflix a finalis d'essi mes.

En setiembri de 2025, s'enhormó que Netflix pordía estal considerandu una oferta pa compral Warner Bros. Discovery, endispués de que Paramount Skydance anunciara inicialmenti la su intención d'alquiril esta compañía. A diferencia de Paramount, que pretendialquiril el 100% delos ativus de Warner Bros. Discovery, Netflix pareci estal más interesau n'alquiril únicamenti los estudius i las árias de *streaming* dela impresa.

#### Salas de cini «Netflix»
A finalis de noviembri de 2019, Netflix anuncia l'arquirol por 10 añus de «The Paris», una mítica sala de cini uvicá en Manhattan, inaugurá en 1948 i qu'había dexau d'operal n'abostu de 2019. El pesqui desta operación, comu lo anunció la propia compañía a través d'un comunicau de prensa dihital, sedríe el de presental allí eventus especialis, i estrenus i proyecionis delas sus penículas. Mesis dantis, diversus reportis de prensa endicarun la intención de Netflix de chegal a un acuerdu por 10 millonis de dólaris cola American Cinematheque, qu'opera l'Egyptian Theater, sala de cini icónica de Los Ángeles; el tratu sedríe que la cinemateca acontinara gastandu las instalacionis los finis de semana palas sus proyecionis i charlas abitualis, mientras que la impresa de Los Gatos gastaría el local entri semana palos sus propius proyetus. En mayu de 2020, Netflix anunció que la operación había síu concluía i que l'equipu i pesqui dela cinemateca siguirían intactus; pola su parti, la cinemateca aseguró que con esti tratu lograba salil d'una crisi financiera de varius añus que s'acercaba a un puntu sin regressu.

Debíu a que la restauración del Egyptian Theater fue posibri, en parti, a dineru púbricu (alcaldía de Los Ángeles, gobiernu federal i el National Endowment for the Arts), la comuniá artística i coltural dela ciá á espressau las sus dudas por esta venta, i pa finalis de júliu de 2020, más de 3 mil pressonas habían firmau una petición subía al situ Change.org exihiendu ala cinemateca que transparenti la operación financiera, encetandu por revelal la cantidá pagá por Netflix.

Nel casu destas 2 operacionis, el plan de Netflix sedríe el d'evital el tratu colos exibioris pa proyetal las sus penículas baxu los términus qu'estus exihin i enos qualis toa penícula debi permanecel en salas duranti 90 días dantis de destribuíl-las por otrus meyus comu los hormatus caserus o las platahormas de *streaming*. Al tenel salas d'exibición i proyetal las sus penículas nellas, la impresa tamién abonaría al su pesqui de cumplil col requisitu de proyetal una cinta duranti al menus 7 días consecutivus que la Academia exihi pa competil enos Premios Oscar.

## Infrastrutura
L'índici de velocidá de proveol de servicius d'Internet pa Netflix se basa en datus de más de 117 millonis de biembrus de Netflix en tol mundu que vierun más de 1000 millonis d'oras de seris i penículas de Netflix por mes. Las velocidais endicás reflehan el rendimientu promediu de tolas transmisiónis de Netflix ena redi de ca ISP i son un endicaol del rendimientu qu'esperimentan normalmenti tolus usuarius de redi d'un ISP. Polo heneral, una redi más rápida implica una mehol calidá d'imahin, tiempus de prencepiu más velocis i menus enterrucionis.

El rendimientu promediu está por baxu del rendimientu máximu. Estu se debi a abondus fatoris, por exemplu, la variedá de codificacionis que gasta Netflix pa transmitil seris i penículas, amás dela variedá de dispusitivus que gastan los biembrus i l'estau delas redis domésticas. Estus fatoris s'anulan ena comparación entri ISP.

A partil de hebreru de 2016, Netflix gasta esclusivamenti servidoris ena nubi, culminándu-si un procesu de migración encetau en 2008. Los sus servidoris están assitiaus ena redi AWS d'Amazon.com. Estu premiti ofrecel alos sus clientis una tasa de disponibiliá del 99,99 %. Las aplicacionis án volucionau d'una arquitetura monolítica a una arquitetura basá en microservicius i un modelu de basis de datus no normaliçau sobri manehaoris de tipu NoSQL.

## Funcionamentu
Netflix enos sus encetus huncionaba con un reprodutol basau en Microsoft Silverlight pa evital que se descagui el conteníu audiovisual (ogañu ofreci un serviciu de descarga d'argunas penículas o capítulus de seri que solu puein sel reproducius ena aplicación). Dendi 2014, emiti conteníus por HTML5. Baxu Linux se puei vel Netflix gastandu el navegaol Google Chrome, versión 38 o más recienti. Quandu s'entra a una penícula, Netflix precarga una pequeña parti desta dantis, pa evital los cortis por almacenamientu en búfer.

El serviciu qu'opera Netflix en realiá está basau en más de 700 microservicius que corrin independientementi i que se comunican entri sí a través d'interfacis de programación d'aplicacionis o APIs, polas sus siglas n'ingrés. Ca microserviciu está programau pa hazel una tarea específica, comu por exemplu cargal las viñetas de presentación d'una seri o penícula recomendá o hazel el cargu mensual dela membresía de ca cuenta. N'esti sentíu, Netflix es un ecosistema de pequeñus sistemas con pesquis específicus i no una arquitetura enhormática monolítica.

### Minería de datus
Nel 2000, Netflix encetó a gastal un sistema de calificación delas penículas en DVD qu'arquilaba. A través dela platahorma en línia, los suscritoris tenían la posibiliá de califical las penículas vistas, atorgándu-les de 1 a 5 estrellas. A partil desta enhormación, el sistema hazía recomendacionis al usuariu. Esti primel sistema recibía el nombri de Cinematch.

N'otubri de 2006, la compañía lançó la convocatoría del *Netflix Prize* o Premiu Netflix, que buscaba mejoral esti sistema. Dotau con un premiu n'efetivu de 1 millón de dólaris, el pesqui del concursu era heneral un algoritmu que mejorara las predicionis de Cinematch nun 10 %; el sel o equipu runchaol sedríe aquel qu'alcançara primeru la meta, polo qual no había fecha final prevista. Ábate 3 añus endispués, el 26 de júliu de 2009, l'equipu llamau BellKor's Pragmatic Chaos, entegrau por investigaoris d'AT&T logró superal a Cinematch nun 10.6 %, ruchandu assin la contienda i superandu por tan solu 20 minutus al segundu lugal, The Ensemble, quienis lograrun el mesmu 10.6 % de mejora.

Ata dantis dela puesta en marcha del su sistema de VOD por *streaming* los datus colos que contaba la compañía de ca unu delos sus clientis eran, entri otrus, nombri, cóigu postal, héneru i la calificación atorgá a ciertas penículas. Nostanti, a partil del visionau de seris i penículas a través dela platahorma de *streaming*, l'algoritmu tien un conocimientu más puntual delos gustus del púbricu gracias a datus comu dendi qué dispusitivus se vei el catálugu, la ora del día en que se gasta el serviciu, duranti quantu tiempu se vei un determinau proutu, qué hénerus, diretoris, atoris/atricis o añu d'estrenu es el que prefieri. Con esta enhormación, amás de pressonaliçal la esperiencia de ca consumiol (qué proutus le recomienda, qué fotu miniatura o tráiler muestra pa presental una seri o penícula), Netflix á desenvolvíu proyetus orihinalis que respondin a estus gustus o que sabin qu'encontrarán una audiencia.

Inclusu dantis d'encial cola platahorma de *streaming*, la gran cantidá d'enhormación qu'acumula la impresa ya suscitaba mieus entri los analistas de temas tenulóhicus i privacidá. D'igual horma, la manera de tratal estus datus á síu motivu de demandas legalis n'Estaus Uníus, particularmenti ligás ala liberación d'enhormación gastá polos equipus participantis nel Netflix Prize.

## Programación == El gasu d'un algoritmu comu la basi ena toma de decisionis de Netflix pa proucil o alquiril un determinau proutu es un elementu mentau de horma constanti entri especialistas, analistas i púbricu en heneral.

Dicha herramienta se trata d'un complehu sistema que, entri otras cosas, ordena el catálugu de proutus dela platahorma basau no que l'usuariu á vistu previamenti i ena horma en que á calificau ciertas penículas o seris, henerandu amás una gran cantidá d'etiquetas o categorías qu'ayuan alos clientis a selecional qué vel i ala propia platahorma le premiti hazel suherencias. Otrus datus delos que se servi esti sistema son los gustus i preferencias d'otrus usuarius que án síu clasificaus comu similaris, assin comu los hénerus, atoris i añu de lançamientu delas proucionis qu'acostumbra la pressona, la ora del día en que son vistus, los dispusitivus que gasta (tableta, computaora, consola de vídiu, etc.), i duranti quantu tiempu gasta la platahorma.

Los títulus delas etiquetas son heneraus por seris umanus, empleaus pola impresa, quienis revisan tol conteníu del catálugu col pesqui d'atorgal alas seris i penículas arguna delas más de 200 clasificacions o etiquetas, basándu-si en ciertus criterius específicus; n'ingrés son conocíus comu *Netflix taggers* (etiquetaoris de Netflix). Argunas destas etiquetas se relacionan con un ciertu nivel que posei la proución (nivel de comedia/ación/escenas de persecución), otras son concetus o frasis que describin el material, comu «cerebral» o «rebeldi», mientras qu'otras hazin referencia ala temática, héneru o reconocimientus del proutu, comu «gastronomía», «comedia negra» o «Premios Emmy» / «Globus d'Oru».

D'acuerdu colo qu'á revelau la propia compañía, la combinación de tolus estus elementus á ayuau a prevel de manera acertá los gustus del púbricu, lo qual les á servíu pa decidil sobri los temas, atoris o atricis, o diretoris enos que debi invertil, o si es pertinenti invertil nun proyetu que le proponin. Dos ejemplus a esti respetu son la primera seri orihinal del serviciu, *House of Cards*, i la penícula *[[Roma (penícula de 2018)|Roma]]* del cineasta mejicanu Alfonso Cuarón. En dambos dos casus, la enhormación cola que contaba la platahorma nel su momentu habría permitíu sabel que, efetivamenti, dessistía púbricu pa ca proución.**'

=== Proución original === 
En marçu de 2011, Netflix encetó a alquiril conteníu orihinal pal su serviciu de suscrición de ''streaming'', encetandu col drama políticu d'una ora ''[[House of Cards (seri de televisión de 2013)|House of Cards]]'', que s'estrenó en hebreru de 2013. La seri fue proucía por [[David Fincher]] i protagoniçá por [[Kevin Spacey]]. A finalis de 2011, Netflix recohió dos temporadas d'oitu episodius de ''[[Lilyhammer]]'' i una quarta temporada dela antigua ''[[Arrested Development (seri de televisión)|Arrested Development]]'', seri de Fox. Netflix anunció que estrenaría la seri de [[drama sobrenatural]] ''[[Hemlock Grove]]'' a encetus de 2013. En hebreru de 2013, [[DreamWorks Animation]] i Netflix acordarun proucil una nueva seri de dibujus animaus llamá ''Turbo FAST'', basá ena penícula ''[[Turbo (penícula)|Turbo]]'', que s'estrenó en júliu d'essi añu. En marçu de 2013, Netflix anunció que se firmó colas [[Hermanas Wachowski|Wachowski]] i [[Joseph Michael Straczynski|Michael Straczynski]] pa escribil i proucil la su nueva seri de ciencia fición, ''[[Sense8]]'' , que s'estrenó el 5 de juñu de 2015.

Si bien argunas destas seris son concebías comu proutus de nichu, otras alcançan audiencias i éssitus globalis comu ''[[Stranger Things]]'' i ''[[Narcos]]''.

Amás, Netflix prouci diversus documentalis tantu en hormatu de largometrahi i meyometrahi comu seris documentalis, qu'abarcan diversas temáticas. Entri las seris documentalis poemus topal varias con temáticas asociás al arti i la gastronomía, comu **Tales by light* (fotografía), *Abstract* (diseñu) o *Cooked* (gastronomía) entri otras.

D'acuerdu a lo reportau pola impresa, en 2018 invertió 8000 millonis de dólaris en proucionis orihinalis, 2000 más que nel añu anteriol. Dicha inversión serviríe pa proucil más de 100 obras, delas qualis cerca de 80 sedríen penículas provinientis de 16 paísis d'Uropa, Meyu Orienti i África, realçás en 16 idiomas destintus.

En júliu de 2025, Netflix confirmó que gastó entelihencia artificial henerativa por primera ves n'una delas sus seris orihinalis, la seri arhentina de ciencia fición *El Eternauta*. Sigún el codiretol ehecutivu Ted Sarandos, la tenulohía premitió heneral una secuencia visual compleha —l'esborrumbu d'un dificiu en Buenos Aires— diés vecis más rápidu i a un costu sinificativamenti menol que los métodus tradicionalis d'efetus visualis.

=== Proución local === 
Dendi'l prencepiu d'operacionis ena rehión d'América Latina i el Caribi, Netflix güeltió hazia las proucionis localis, primeru colas ya criás i posicionás entri el púbricu, i luegu pa heneral los sus proutus baxu el sellu propiu. Nel primel casu, las negociacionis con [[Telemundo]], [[Televisa]], [[Univision]], [[Telefe]], [[Televisión Nacional de Chile|TVN]], [[TV Perú]], [[América Televisión (Perú)|América Televisión]], [[Caracol Televisión]] i [[RCN Televisión]], entri otras compañías, le premitierun ofrecel en ciertu momentu ata un 20 % de telenovelas alos sus suscritoris, contra cerca de 80 % de penículas i seris estau-uniensis. Posteriolmenti, el criteriu fue desenvolver proutus propius nel idioma i con figuras conocías de ca país, col pesqui de crial laçus colas audiencias localis i captal l'atención delos meyus.

Siguiendu esta fórmula, la platahorma á proucíu o alquiríu pala su difusión esclusiva, seris de gran éssitu comu *La casa de papel* (España), *Marsella* ([[Francia]]), *Club de Cuervos* ([[Méjicu]]), *Narcos* ([[Colombia]]), *Dhamer* ([[Estaus Uníus]]) o *Dark* ([[Alemaña]]).

=== Netflix Games === 
En júliu de 2021, Netflix contrató a Mike Verdu, esehecutivu d'[[Electronic Arts]] i [[Facebook]], comu vicepresidenti de desenvolvimientu de huegus, debíu a que tenía planis pa agregal videihuegus ena platahorma pa 2022. Netflix anunció planis pa lançal [[Videihuegu pa móvilis|huegus móvilis]] que s'incluiríen enos planis de serviciu delos suscritoris. Las primeras ofertas de prueba se lançarun palos usuarius de Netflix en Polonia n'abostu de 2021, ofreciendu huegus móvilis prémium basaus en *Stranger Things*, incluíu *Stranger Things 3: The Game*, de horma gratuita palos suscritoris a través dela aplicación móvil de Netflix.

Netflix lançó oficialmenti los huegus móvilis el 2 de noviembri de 2021 palos usuarius d'Android de tol mundu. A través dela aplicación, los suscritoris tuvierun acesu gratuitu a cincu huegus, incluíus dos títulus de *Stranger Things* ya criaus. Netflix tenía la intención d'agregal más huegus a esti serviciu col tiempu.El 9 de noviembri, la coleción se lançó pa [[iOS]]. Verdu dixu n'otubri de 2022 que amás d'acontinal espandiendu la su cartera de huegus, tamién estaban interesaus n'opcionis de [[Huegu ena nubi|huegus ena nubi]].

Pa apoyal la iniciativa delos videojuegus, Netflix encetó a alquiril i formal varius estudius. La impresa alquirió Night School Studio, un desenvolveol de videihuegus independienti, en setiembri de 2021. Netflix anunció los sus planis d'alquiril Next Games en marçu de 2022 por 65 millonis d'[[Euru|eurus]] comu parti dela espansión dela impresa nel setol delos videihuegus. Next Games había desenvolvíu el títulu pa dispusitivus móvilis *Stranger Things: Puzzle Tales*, assin comu dos huegus pa dispusitivus móvilis de *The Walking Dead*. Más tardi essi mes, Netflix tamién alquirió el desenvolveol de huegus móvilis con sedi en Texas, Boss Fight Entertainment, por una suma no revelá. Netflix anunció los sus planis d'alquiril Next Games en marçu de 2022 por 65 millonis d'[[Euru|eurus]] comu parti dela espansión dela impresa nel setol delos videihuegus. Next Games había desenvolvíu el títulu pa dispusitivus móvilis *Stranger Things: Puzzle Tales*, assin comu dos huegus pa dispusitivus móvilis de *The Walking Dead*. Más tardi essi mes, Netflix tamién alquirió el desenvolveol de huegus móvilis con sedi en Texas, Boss Fight Entertainment, por una suma no revelá. Netflix abrió un estudiu de huegus móvilis en [[Helsinki|Helsinki, Finlandia]], en setiembri de 2022 i un nuevu estudiu, el quintu en total, nel [[sul de California]] n'otubri de 2022, huntu cola alquisición de [[Spry Fox]] en [[Seattle]].

En juñu de 2024, Verdu asumió un nuevu rol centrau ena «innovación nel desenvolvimientu de huegus».El mes siguienti, Netflix contrató a Alain Tascan, vicepresidenti de desenvolvimientu de huegus de [[Epic Games]], pa dirigil Netflix Games. A partil de júliu de 2024, Netflix tien más de 80 huegus en desenvolvimientu i lança al menus un huegu ca mes pa atrael fanaticus. La compañía cerró el su estudiu de huegus AAA «Team Blue» del sul de California n'otubri de 2024, lo que provocó la salía de desenvolveoris comu el produtol de [[Overwatch]] Chacko Sonny, el veteranu de [[Halo (franquicia)|Halo]] Joseph Staten i el diretol d'arti de [[God of War (franquicia)|God of War]] Rafael Grassetti. Netflix endicó que mantien el compromisu de hazel crecel el su negociu de videihuegus a pesal delos cambius. A finis d'otubri, Netflix anunció varius huegus basaus en seris essitosas, entri ellus Netflix Stories: Outer Banks, Netflix Stories: A Perfect Couple, Netflix Stories: A Virgin River Christmas i The Ultimatum: Choices, assin comu un nuevu huegu de palabras diariu n'asociación con [[TED|TED Talks]], llamau TED Tumblewords.

== Soporti de dispusitivus == 
Los dispusitivus que son compatibris colos servicius de transmisión de Netflix incluin reprodutoris de [[Discu Blu-ray|discus Blu-ray]], [[Tableta (computaora)|tabletas]], [[Teléfonu entelihenti|teléfonus entelihentis]], [[Televisión entelihenti|Smart TV]], [[Navegaol web|navegaoris]], [[computaora]]s, reprodutoris de meyus dihitalis i consolas de videihuegus (incluíus [[Xbox One]], [[PlayStation 4]], [[Wii U]], [[Xbox 360]], [[PlayStation 3]] i [[PlayStation Vita]]).

La transmisión 4K requieri un dispusitivu i una pantalla compatibris con 4K, dambos dos compatibris con [[High-Bandwidth Digital Content Protection|HDCP]] 2.2. La transmisión 4K en computaoras pressonalis requieri soporti de hardware i software dela solución de hestión de [[derechus dihitalis]] Microsoft PlayReady 3.0, que requieri una CPU, tarheta gráfica i entornu de software compatibris. Ogañu, esta hunción está limitá alas CPU Intel Core o posterioris de 7.ª heneración, [[Windows 10]], las seris [[Nvidia]] Geforce 10 i [[AMD Radeon 400 series|AMD Radeon 400]] o posterioris, i s'ehecutan a través del navegaol web [[Microsoft Edge]] o l'aplicación universal de Netflix disponibri en [[Microsoft Store]].

=== Netflix VR === 
Netflix VR es una aplicación adicional de Netflix que premiti vel las proucionis del catálugu comu si huera una esperiencia de [[Realiá virtual|Realiá Virtual]] (d'allí el su nombri 'VR', *virtual reality*). Pa ellu, amás de descargal dicha aplicación, es necesariu contal con argún dispusitivu de VR (gafas o cascu).

== Críticas i controversias ==
=== Invasión de mercaus localis i imperialismu coltural === 
Comu sucedió nel su momentu cola televisión satelital i por cabli, Netflix á síu acusau de invadil i perturbal los mercaus localis. D'igual horma, á síu considerau un vehículu pal imperialismu coltural estau-uniensi.

El prencepiu delos sus servicius en ciertus paísis á estau rodeau d'acusacionis de saltal-si regulacionis impuestas a otrus atoris mediáticus, lo qual á lograu al presental-si, sigún seya el casu particulal, comu un serviciu d'internet o qualquiel otru estatus destintu al de impresa mediática o d'entretenimientu.

En marçu de 2015, col anunciu del prencepiu de servicius n'Australia, caenas localis espressarun el su descontentu porque Netflix no cumpliríe colas regulacionis que estas tenían que siguil. Pola su parti, n'eneru de 2016, quandu Netflix encetó operacionis en más de 130 paísis, Kenia emitió un comunicau a través del su Consehu de Clasificación Cinematográfica (Kenya Film Classification Board n'ingrés), ondi dixu que l'entrada dela impresa sinificaba una violación alas leyis de destribución de televisión i cini, amás de consideral que, comu país progresista, no podía premitil sel un recetol pasivu de conteníus extranherus que puein corrompel los valoris moralis dela niñés i comprometel la seguridá nacional.

<blockquote>«The pornography, child prostitution and masive violence themes in some of the movies [availaible in Netflix's catalogue] threaten our moral values (*Los temas de pornografía, prostitución infantil i violencia masiva n'argunas delas penículas [disponibris nel catálugu de Netflix] amenaçan los muestrus valoris moralis*)»</blockquote>Nel mesmu añu i contestu, el vice-ministeriu de Comunicacionis rusu, Alexei Volin, lamentó que Netflix no hubiera consultau colas autoridais del país, incluías las ahencias regulaoras de meyus, mientras que el ministru de Coltura, Vladimir Medinsky, equiparó ala platahorma a un [[caballu de Troya]] col que el gobiernu estau-uniensi piensa infiltral-si enos hogaris de tol mundu.

A pesal delas acusacionis d'imperialismu coltural estau-uniensi, Netflix á realiau esfuerçus pa ofrecel conteníu con diversidá coltural de diversas partis del mundu pa que el su catálugu seya d'interés en diversas rayas i alcançal assin a más clientis. Por exemplu, quandu encetó operacionis n'Asia, invertió en más de 180 proucionis orihinalis en toa la rehión, contratanḍu pressonal local i henerandu más de 8 mil puestus de trabahu en produtoris, elencu i equipu, amás de rodal en lugaris comu [[Provincia de Bali|Bali]], [[Bangkok]], [[Chiang Mai]] i [[Penang]].

=== Efetus socialis i ena salú ===
El modelu de [[Vídiu baxu demanda|vídiu baxu demanda]] del qu'es parti Netflix huntu con otras compañías comu [[Hulu]] o [[Amazon Prime Video]], á recibíu diversas críticas relacionás colos efetus socialis i de salú que prouci el visionau de más d'una penícula o capítulus de seri nuna sola sesión, prática conocía comu maratonis o *binge-watching.* Especialmenti se critica el su sistema que favoreci estas práticas comu la dessistencia de seris con episodius con finalis inconclusus o impactantis, la reprodución automática de episodius siguientis activá de horma predeterminá, i la su presentación en horma de listas de tareas.

=== Efetus ena coltura cinematográfica i televisiva ===
Una delas mayoris críticas o posicionis contrarias que s'an construíu en tornu alas platahormas de *streaming* en heneral, i de Netflix en particulal, hira en tornu ala horma en qu'estas án cambiau la coltura audiovisual del su púbricu. Estas vocis críticas afirman que, al prioriçal las sus propias proucionis (Netflix ca ves prouci seris de mayol calidá i presupuestu) i borral del su catálugu regularmenti ca ves más penículas i proucionis d'otras compañías, assin comu el tenel un catálugu limitau de penículas antiguas, la compañía henera cambius enos hábitus de consumu, particularmenti, entri los sus biembrus más jóvinis. Unu delos casus más sonaus a esti respetu es el retiru del catálugu de penículas i seris hechas o baxu control de Disney, estu debíu ala gran cantidá de proutus qu'estu sinifica i al apegu del púbricu a abondas destas proucionis.

Esta posición dela endustria i d'argunus especialistas en meyus contrasta cola perceción artamenti positiva que tien Netflix entri los sus usuarius, prencipalmenti entri los más jóvinis. Anti estas críticas, Netflix se defiendi argumentandu los altus costus de renovación delas licencias delos proutus externus, polo que quandu la su licencia espira i no puei sel renová, avisa alos sus suscritoris con anticipación pa que vean el conteníu afetau dantis dela su desaparición.

De manera específica, la impresa uvicá en California á síu abiertamenti criticá pola endustria cinematográfica, que considera que el rechassu de Netflix a estrenal las sus penículas orihinalis enas salas de cini provocará la muerti del modelu comu se conoci ata agora. Situación que ya se vía dendi l'aparición dela televisión, el VHS i el DVD.

Ena su editorial de diciembri de 2014, el Film Journal International consideró comu desleal dicha estrategia de no exibih las sus proucionis orihinalis dela manera tradicional en salas dantis de ponel-las a disposición delos sus socius nel catálugu dihital. Nel testu, escritu a manera de carta dirigía a Ted Sarandos, el encargau de programación dela compañía, la revista dizía:

<blockquote>«*Dil al cini es un pasatiempu estau-uniensi. ¿Quieis sel conocíu Ted, comu, un traiol?*» - *An Open Letter to Netflix's Ted Sarandos*</blockquote>

Reed Hastings, presidenti i hundaol dela compañía, declaró en 2015 que la [[televisión]] queadrá obsoleta en 30 añus. Estu provocó varias críticas, pos unu delos problemas que Netflix i otras platahormas similaris enfrentan es la frahmentación delos conteníus debíu alos problemas de licencias. Otra crítica es un presuntu sesgu ideolóhicu hazia la esquierda política delas proucionis dela platahorma, lo qual causaría que algunus setoris conservaoris la mirin con desconfiança.

Otru aspetu que henera debatis sobri Netflix, es la recoleción de datus que gasta delos sus usuarius pala proución de nuevus conteníus. Sigún el periodista Alejandro Eloy Rodríguez, nel su libru ‘El planeta Netflix’, endica cómu Netflix estudia el comportamientu delos suscritoris pa medil la criación de nuevus conteníus, reduciendu los riesgus económicus dela proución:

<blockquote>*«Las proucionis de Netflix estarán ca ves más medías, basás ena enhormación que los usuarius ofrecin ala platahorma dendi hazi añus. Lo qual abri nuevus interrogantis nel planu coltural: ¿Quantu lugal habrá pala espressión artística, pa lo impredecibri, lo istantániu, aquella sinceridá del espíritu umanu que no s'esprica n'algoritmus? Quizás lo preocupanti no seya lo que Netflix está haziendu nel mundu televisivu, sinu cinematográficu»*</blockquote>

=== Mesmu paradigma === 
Inque una gran cantidá d'académicus i especialistas de meyus consideran alos servicius dihitalis que destribuin conteníus audiovisualis por internet comu la revolución dentru dela endustria del entretenimientu, autoris comu [[Michael Wolff]] tienin una opinión contraria. Pa esti periodista, la esencia de Netflix es más cercana ala dela televisión qu'ala d'internet.

D'acuerdu a lo que plantea nel su libru *Television is the New Television* (La televisión es la nueva televisión, 2015)*,* en lugal de potencial las caraterísticas interativas propias d'internet, Netflix decidió favorecel estruturas, narrativas i estéticas ya establecías pola endustria televisiva. Dela mesma horma, argumenta que al transhormal-si d'una compañía d'arquirol de DVD nun estudiu dihital, la platahorma de *streaming* trasladó alas pantallas de computaora comportamientus, valoris, esquemas i esperiencias dela endustria televisiva -comu la visualiçación pasiva de conteníus-, haziendu que lo qu'ata essi momentu se consideraba herramientas interativas i de fluhu bidirecional d'enhormación, en argu más parecíu ala vieja televisión.

N'esti sentíu, el periodista francés Thibault Henneton de *Le Monde diplomatique* considera que Netflix no dexa de sel una «máquina traga talentus», que s'alimenta de lo que las caenas i estudius tradicionalis de tol mundu rechassan. Es assin, por exemplu, que terminó apoyandu el proyetu de *Roma* de Cuarón, no por habel síu parti del desenvolvimientu dendi'l prencepiu, sinu porque tolus estudius alos que s'acercó el cineasta mejicanu lo rechassarun. La virtú de Netflix sedríe en tenel los datus el «valol» de revendel proutus de nichu, i no solamenti estorias de superhérois, comu los estudius de Hollywood.

Pola su parti, autoris comu Toby Miller recuerdan que el poel institucional dela televisión permaneci, inque abondus lo considerin cosa del pasau. Pa Miller, la continuiá dela endustria televisiva se percibi ena proución de programas i ena pubricidá: destacan que abonda dela proución de conteníus destribuíus por internet sigi siendu básicamenti televisión, que las caenas de TV tradicionalis (señal abierta o cabli) sigin siendu hundamentalis pal mercau del *streaming*. En resumin, apunta nel su libru *Television Studies: The Basics* (Los hundamentus delos estudius sobri la televisión, 2011), la henti sigi viendu televisión i inclusu en cantidais más importantis que n'otras décadas, lo únicu qu'á cambiau es cómu se destribuin los conteníus.

=== Tratamientu de datus pressonalis === 
Debíu ala gran cantidá de datus pressonalis qu'alministra Netflix, especialistas nel tema án espressau mieu ala horma en que estus son trataus pola compañía, inclusu dantis dela puesta en marcha del su serviciu de VOD por *streaming*. La demanda legal conocía comu «Doe Vs. Netflix» es un exemplu de dichus temoris.

En diciembri de 2009, una clienta del serviciu d'arquirol de DVD por correspondencia enos Estaus Uníus entepusu una demanda nuna corti federal por violación ala proteción dela privacidá cometíu por Netflix. La demandanti, conocía baxu el seudónimu de «[[Jane Doe]]», era una mairi de familia lesbiana residenti del estau d'[[Ohio]] quien curpaba ala impresa d'invadil la su privacidá al liberal los datus del su registru de rentas -huntu col de ábati meyu millón de clientis- pa que los participantis del Premiu Netflix o Netflix Prize puyeran mejoral el sistema de predición dela platahorma. Inque dichus datus no incluían el nombri delos clientis sinu que los identificaba únicamenti con un cóigu numéricu, dos semanas endispués de lançá la convocatoría del concursu, dos investigaoris dela [[Nuversidá de Texas]], Arvind Narayanan i Vitaly Shmatikov, fuerun capacis d'identifical por nombri a algunus delos clientis cuyus datus fuerun liberaus.

Pubricau en línia, el borraol del artículu académicu de Narayanan i Shmatikov afirmaba que, al cruçal los datus de Netflix con reseñas del situ Internet Movie Database ([[Internet Movie Database|IMDb]]) se podían determinal no solu el nombri dela pressona sinu inclusu rasgus dela su pressonalidá comu preferencias políticas, afiliación relihiosa, sexualidá i inclusu complexión física. Inque la identidá dela mujel nunca fue destapá por nengún equipu del concursu ni por naidi más, l'argumentu ena demanda era el mieu de que la su homosexualidá huera destapá a través del su consumu de penículas (el qual incluía un altu númeru de títulus con temática homosexual) i que esta revelación afetara la su vía familial i profesional.

En marçu de 2010, Netflix i «Jane Doe» chegarun a un acuerdu que nunca s'hizu púbricu. Comu resultau dela demanda, la segunda edición del Premiu Netflix nunca se realçó inque s'había anunciau.

=== Opción d'alteral la velocidá de reprodución === 
A finalis d'otubri de 2019, Netflix pusu a prueba palos sus usuarius col sistema operativu [[Android]] la opción pa alteral la velocidá de reprodución delos sus vídius - desaceleral-lu 0.5x o 0.75x; o aceleral-la 1.25x o 1.5x. Lo anteriol heneró críticas en redis socialis de parti de realiçaoris comu [[Judd Apatow]] i [[Peyton Reed|Peyton Read]], i l'atol [[Aaron Paul]] quienis considerarun qu'era una idea terribri i qu'era la decisión delos criaoris de conteníu i no delos destribuiolis, cómu eran presentás las obras. Netflix contestó qu'era tan solu una prueba i que era probabri que no pasara desta fasi.

La edición francesa de 20 Minutes consideró la polémica comu «una tormenta nun vasu d'áugua» i recordó que la posibiliá de vel materialis audiovisualis a otra velocidá dessisti dendi dantis de que Netflix pusuera a disposición esta prueba n'Android i mentó que el *speed-watching* - vel vídius a alta velocidá - es una prática común disponibri dendi hazía tiempu en dispusitivus comu el reprodutol [[VLC media player|VLC]] i ena platahorma [[YouTube]].

=== Compra del *Egyptian Theater* de L. A. === 
En 2019 diversus reportis de prensa endicarun la intención de Netflix de chegal a un acuerdu por 10 millonis de dólaris cola American Cinematheque, qu'opera l'Egyptian Theater, sala de cini icónica de Los Ángeles. En mayu del siguienti añu, el serviciu de *streaming* anunció que la operación s'había concretau peru ni esti ni la cinemateca revelarun la cantidá final del tratu. La comuniá artística de Los Ángeles s'opusu al tratu dendi un prencepiu debíu a que la restauración del lugal envolucró inversión púbrica d'ordin municipal i federal, estu a pesal de que Netflix aseguró que l'equipu i operacionis dela cinemateca acontinarían comu ata essi momentu, mientras que la impresa de Los Gatos gastaría el local solu entri semana palos sus propius proyetus.

Pa finalis de júliu de 2020, más de 3000 pressonas habían firmau una petición subía al situ [[Change.org]] exihiendu ala cinemateca que transparentara la operación financiera, encetandu por revelal la cantidá pagá por Netflix.

=== Críticas i controversias a proutus orihinalis en particulal === 
Entri las proucionis orihinalis que dendi 2013 á criau la compañía, dessistin varius casus qu'án causau críticas i controversias pol tratamientu d'un tema o el su conteníu, comu la seri de fición *13 Reasons Why*, la seri documental protagoniçá por [[Gwyneth Paltrow]], *Goop Lab*, o Queen Cleopatra, i inclusu penículas comu [[Guapis|*Cuties*]].

==== *Goop Lab* ==== 
Estrená nel catálugu el 24 d'eneru de 2020, la seri documental *Goop Lab*, protagoniçá por [[Gwyneth Paltrow]], causó controversia polas posibris repercusionis del su conteníu pala salú púbrica i pala horma en que el púbricu percibi la ciencia.

El proyetu nació quandu en hebreru de 2019, la marca d'estilu de vía [[Goop]], propiedá de Paltrow[[Goop|,]] firmó un acuerdu pa proucil una seri promocional con hormatu de documental con temas de bienestal i «[[Melecina alternativa|salú natural]]» pa Netflix. Dendi un prencepiu, dichu acuerdu le heneró críticas al serviciu de *streaming* por consideral que le daba a Paltrow una platahorma pa promocional la su marca, la qual á síu criticá por hazel declaracionis sin hundamentu sobri l'efetividá delos tratamientus i proutus de salú que promuevi.

Múltipris críticus argumentarun que la firma del acuerdu fue «una vitoria pala [[seudociencia]]». Una ves que *Goop Lab* estuvu disponibri nel catálugu de seris, abondus meyus de comunicación pubricarun duras críticas ala decisión de Netflix de promovel Goop:

El periódicu español *El País* pubricó una huerti crítica titulá «Gwyneth Paltrow en Netflix, un problema de salú púbrica» ena qual s'afirma que el programa es un manual d'argucias i falacias pa defendel falsus remeyus i le hazi «un terribri dañu ala confiança populal ena ciencia». I que finalmenti el resultau dela seri pareci sel l'enartecimientu dela charlatanería i l'aburtamientu dela cuenta bancaria de Paltrow.

El situ sobri religión i espiritualidá Patheos pubricó un artículu titulau «*Goop lab* de Gwyneth Paltrow es basura anticientífica. Endispués empeora». En dichu testu s'afirma qu'es una velgüença que Netflix promueva esti «sinsentíu dañinu», i que el programa puei causal un gran dañu ala salú púbrica si los espetaoris lo toman en seriu.

La revista *Wired*, ena su versión británica, escribió varias críticas centrás ena seri en particulal i en Netflix en heneral, diziendu «¿Creis que Goop es malu? Es solu la punta del *iceberg* dela seudociencia en Netflix».

==== Queen Cleopatra ====
Estrená en marçu de 2023, Queen Cleopatra pretendía sel una seri documental sobri la vía dela antigua [[Reina-faraón|faraona]] del [[Antiguu Egitu]], [[Cleopatra]], enterpretá pola atris Adele James. La seri causó abondu controversia debíu ala representación considerá [[Progresismu|progresista]] i por abel mudau la [[etnia]] i partis dela estoria del pressonagi estóricu.

La seri representaba a Cleopatra comu una mujel negra, lo que causó gran endignación nel país d'[[Egitu]] i entri abondus [[Estoriaol|estoriaoris]] i [[Arqueología|arqueólugus]]. Netflix i los proutoris dela seri fuerun denunciaus de violal leyis de meyus i de pretendel «distorsional i borral la identidá ehicia». Nostanti, la proutora dela seri, [[Jada Pinkett Smith]], dixu que «la su herencia es mu debatía» i la atris que la enterpreta, Adele James, respondió alos críticus: «Si no les gusta el repartu, no vean el programa».

N'Egitu, la reación del púbricu condenó la representación de Cleopatra dendi que el primel anunciu fue liberau. Zahi Hawass, un destacau egitólogu i esministru d'Antigüedais, le dixu al periódicu [[Al-Masry Al-Youm]] que «estu es completamenti falsu». «Cleopatra era griega, lo que sinifica qu'era de piel clara, no negra», endicó.

L'abogau Mahmoud al Semary presentó una denuncia anti un fiscal ena que le exigió que tomi «las meyías legalis necesarias» i bloquii l'acesu alos servicius de Netflix n'Egitu. Alegó que la seri inclui material visual i conteníu que viola las leyis de meyus d'Egitu i acusó a Netflix d'entental «promovel el pensamientu afrocéntricu (...) qu'inclui eslóganis i escritus destinaus a distorsional i borral la identidá ehicia».

==== Cuties ==== 
El 20 d'abostu de 2020, s'estrenó la [[Cini de Francia|penícula francesa]] dirigía por [[Maïmouna Doucouré]]: [[Guapis|*Cuties*]] nel [[Festival de Cini de Sundance]] de 2020 i sedríe destribuía mundialmenti ena platahorma de Netflix el 9 de setiembri del mesmu añu. A pesal de que la penícula recibió elohius dela crítica en situs comu [[Rotten Tomatoes]], inclusu dantis del estrenu, la penícula ya estaba henerandu controversia entri el púbricu debíu ala su temática i la horma ena que la penícula fue promocioná.

Dantis del su lançamientu en Netflix, el poster promocional i l'avanci dela penícula fuerun criticaus en redis socialis por sexualiçal a niñas de 11 añus. *Deadline Hollywood* enhormó que Netflix se descurpó nun comunicau i les dixu: «Sentimus profundamenti el material gráficu inapropiau que gastamus pa ***Mignonnes''/''Cuties***. No estaba bien, ni era representativu desta penícula francesa que s'estrenó en Sundance. Emus atualiçau las imáhinis i la descrición».

N'[[América Latina]], el [[hashtag]] *#NetflixPedofila* se hizu tendencia ena redi social [[Twitter]]. El [[Parents Television Council]] i varias peticionis de [[change.org]] alentarun a Netflix a retiral la penícula dela platahorma. La promoción dela penícula á provocau críticas por sexualiçal alas niñas i «promovel la [[pornografía infantil]]».

=== Censura === 
Netflix censura partis delos vídius que crein que puein infringil la clasificación por edá.

=== Perda de suscritoris === 
N'abril de 2022, se reportó que Netflix perdió alreol de 200 milsuscritoris, provocandu una caída d'acionis del 25 % i perdiendu alreol de 30 milmillonis de dólaris. Argunas delas raçonis desta situación pordían sel l'anunciu d'establecel un métodu pa evital el gasu de cuentas compartías, el costu elevau dela mensualidá, i el que los usuarius, luegu de 2 añus de pandemia, án vistu gran parti del catálugu i decidirun migral a otras platahormas en busca de nuevus conteníus.

La [[Invasión rusa d'Ucrania de 2022]] tamién provocó una perda d'alreol de 700 milsuscritoris entri hebreru i marçu de 2022: en represalia pola invasión, Netflix suspendió el su serviciu en Rusia perdiendu assin alos suscritoris d'essi país.

=== Fin delas cuentas compartías i redución de precius. === 
En hebreru de 2023 encetó la implementación dela proibición de cuentas en destintus hogaris, una meyía que se golvió impopulal a nivel mundial; en respuesta, la platahorma encetó una redución de precius, encetandu en 30 paísis talis comu Croacia, Eslovenia, Bulgaria, Yemen, Jordania, Libia, Irán, Kenia, Malasia, Indonesia, Tailandia i Filipinas. En mayu de 2023, esta política s'estendió a más paísis comu Méjicu.

== Espansión enternacional == 
Dendi 2016, el serviciu de VOD de Netflix está disponibri en tol mundu a esceción dela rehión de Crimea i los territorius nacionalis de China, Corea del Norti i Siria. Nel casu de China, entavía en júliu de 2019 la impresa estudiaba la horma d'ofrecel los sus servicius, si bien abonda henti acedi a ellus a través d'arguna redi privá virtual o [[Redi privá virtual|VPN]]; mientras que las restrizionis establecías pol gobiernu estau-uniensi impiin que qualquiel compañía haga negocius en Rusia, Corea del Norti, Siria i Crimea.

Si bien la presencia de Netflix nel mercau enternacional lo hazi un «iconu indiscutibri delas transhormacionis dela televisión», el papel que huega en ca país o rehión es mui diferenti, yendu d'atol disruptivu enos mercaus de habla ingresa comu Estaus Uníus, Canadá o Australia, pasandu por serviciu de nichu n'Uropa i América Latina, ata chegal a un atol sin importancia n'África i Meyu Orienti. En Polonia, por exemplu, duranti el su primel mes (setiembri de 2016), alcanzó cerca d'un millón de suscritoris gracias al serviciu de prueba gratuitu de 30 días. Nostanti, pa finalis de 2018 la cifra había descendíu a alreol de 750000 clientis, la mayoría delos qualis son jóvinis de grandis ciais i de clasi acomodá.

En general, al palral del impatu de Netflix a nivel mundial se debi tomal en cuenta que el serviciu es un hechu ena teoría mas no ena prática. Estu se debi, abondas vecis, a fatoris ahenus ala impresa, comu l'anchu de banda i condicionis heneralis de conetividá a internet o los altus costus delos paquetis de datus d'alta velocidá necesarius pa soportal el visionau de vídius ena platahorma. N'otrus casus se trata delas condicionis establecías pola propia impresa, las qualis no puein sel cumplías polos clientis, comu la restrizión de pagal únicamenti con tarheta de déditu o créditu.

L'ejemplu de Cuba sirvi pa ilustral lo anteriol. En hebreru de 2015, Netflix anunció la su entrada al país [[Caribi (rehión)|caribeñu]] luegu de que l'alministración del presidenti [[Barack Obama]] retirara las [[Embargu estau-uniensi a Cuba|sancionis]] impuestas ala isla dendi la época dela [[Guerra Fría]]. Nostanti, inque el serviciu esté disponibri, solu el 5 % dela henti tien acesu a internet i esti tien mui baxa velocidá; los ciaanus cubanus no tienin permitías las tarhetas de créditu i Netflix no aceta pagu n'efetivu nel país; i finalmenti el costu de serviciu de 7.99 por mes es mui altu si se considera que el salariu promediu ena isla es de 17 dólaris mensualis.

N'opinión d'argunus meyus i vocis espertas, l'entrada a ciertus mercaus comu el cubanu tien una justificación simbólica, comu el poel afalmal que Netflix es un serviciu global i que fue una delas impresas estau-uniensis que llevó los sus servicius a un determinau mercau.

 

=== Cierri de Netflix en Rusia === 
Netflix ya no atiendi a clientis en Rusia en meyu dela invasión d'[[Ucrania]] ordená por [[Vladímir Putin]].

Confirmun que la platahorma de transmisión cerró por completu en [[Rusia]], el domingu 6 de marçu de 2022.



Netflix anunció previamenti que cancelaría tolus proyetus i alquisicionis huturus de Rusia, uniéndu-si a abondus paísis qu'án cortau laçus col país de manera similal debíu ala [[Invasión rusa d'Ucrania de 2022|invasión rusa d'Ucrania]].

== Competencia == 
=== Situación n'Estaus Uníus === 
L'éssitu de Netflix fue siguíu pol establecimientu d'otras abondas impresas d'arquirol de DVD, tantu n'Estaus Uníus comu nel extranheru, [[Walmart]] encetó un serviciu d'arquirol en línia n'otubri de 2002, peru empendoló el mercau en mayu de 2005. Nostanti, alquirió más tardi el serviciu d'arquirol de Vudú, en 2010.

Ogañu el su mayol competioH es [[Hulu]], pos ofreci n'Estaus Uníus i Japón un mou gratuitu qu'inclui anuncius, acesu limitau ala su videoteca i solu un PC, i otru de pagu con acesu completu, sin pubricidá i menus restrizionis. Estu lo hizu populal i le ruchó el moti de «El [[Spotify]] dela televisión»
[[Blockbuster Video]] entró nel mercau en línia d'Estaus Uníus n'abostu de 2004, cun serviciu de suscrilción mensual de $19.95 dólaris estaunidensis. Estu provocó una guerra de précius; Netflix á pranteau el su populal pran de tres discus de $19.95 dólaris a $21.99 justu dantis dela puesta en marcha de Blockbuster, inqui n'otubri, Netflix reduci esta tassa a $17,99 dólaris. Blockbuster respondiú con tasas tan baxas comu $14.99 dólaris pun tiempu, inqui, n'abostu de 2005, dambas dos impresas s'establecierun a tasas idénticas. El 22 de juliu de 2007, Netflix dexó cael los précius delos sus dos pranis más popularis en $1,00 nun esfuerçu pol competil mejol con Blockbuster en línia. El 4 d'otubri de 2012, [[Dish Network]] desapreció pranis de convertil a Blockbuster nun competiol de Netflix. (Dish aquirió el decadenti Blockbuster, LLC en 2011 i acontinó licenciandu la marca de franquícias, amás, mantendrá el su serviciu de *streaming* de vídiu «Blockbuster on Demand» abierta). 

En 2005, Netflix citaba comu un potencial competiol a [[Amazon.com]], qu'ata l'añu 2008, ofreció alquilel de vídius en línia nel Reinu Uníu i Alemaña. Esta devisión dela impresa fue vendía a LoveFilm; nostanti, Amazon la compró en 2011. Amás, agora transmiti películas i programas de televisión a traviés de Amazon Video (dantis Amazon Video On Demand i LOVEFiLM Instant).

Redbox es otru competiol que gasta un enfoqui quioscu: en lugal de envial los DVD, los clientis arrecohin i devuelvin los DVD enos quioscus d'autoserviciu ubicaus n'áreas metropolitanas. En setiembri de 2012, Coinstar, los propietarius de Redbox, anunciarun pranis d'asocial-si con [[Verizon Communications|Verizon]] pa ponel en marcha Redbox Instant by [[Verizon Communications|Verizon]] a finalis de 2012. A enceti de 2013, Redbox Instant by Verizon encetó una versión beta limitá del su serviciu, que fue descrita polos críticus comu «No assessinu Netflix», debíu a «probremas téunicus i la busca mediocri».

CuriosityStream, un serviciu basau en suscrilción prémium libri de publiciá, similal a Netflix, fue lançau en marçu de 2015, ofreciendu un conteníu estrictamenti de no fición, enfocau enas áreas dela céncia, la tenulohía, la cevilización i l'espíritu umanu, s'á denominau el «nuevu Netflix de no fición».

[[Hulu|Hulu Plus]], comu Netflix i [[Amazon.com|Amazon Prime Instant Video]], «tién las sus própias ofertas de conteníu esclusivu i orihinal», comu Netflix «pa no solu acontinar atrayendu nuevus suscritoris, sinu tamién mantenel los ya dessistentis».

Otra compañía que tomó el moelu fue [[DAZN]], qu'el aplicó alos deportis, ofreciendu deportis en diret i grabaus cuna tarifa plana. Ruchó notoriedá recientementi endispués de que [[HBO]] empendolara la tresmissión de peleas de [[boxeu]] pa sel tomás posteriormenti pol esta compañía.

Netflix i Blockbuster evitan en gran medía ofrecel [[pornografía]], inquin varius serviciun de suscrilción de vídius «pa adultus» s'inspirarun en Netflix, talis comu SugarDVD i WantedList.

N'otubri de 2019, los méyus estaunidensis reportarun i enformarun que [[The Walt Disney Company|Disney]] dexaría de tresmitil publiciá de Netflix enas sus diferentis caenas, tantu enas de televisión abierta estaunidensi, especialmenti [[American Broadcasting Company|ABC]], comu enas de cabli. La única esceción n'essi momentu sedríe [[ESPN]], caena pol cabli especializá en deportis, tema en dondi no compiti con Netflix. D'acuerdu alos reportis especialis, esta ación sedríe parti delos preparativus de Disney dantis del lançamientu del su serviciu de *streaming* [[Disney+]], anunciau pa noviembri del mesmu añu enos Estaus Uníus i Canadá.

En marçu de 2020, [[WarnerMedia|WarnerMedia Direct]] retiró tol su catálagu de [[Cartoon Network]], [[Adult Swim]], [[TNT (canal de televisión)|TNT]] i la bibliuteca de [[Warner Bros]]. de Netflix enos Estaus Uníus pa migral a [[Max (servicio de streaming)|HBO Max]] i competil con Netflix.

=== Otrus paísis i rehionis ===

N'[[Australia]], Netflix compiti con várias impresas localis de *streaming*, incluyendu [[Foxtel]]/Seven West Media impresa de Presto, Nine Entertainment Co./Fairfax Media impresa de Stan i [[Quickflix]]. En [[Escandinavia]], Netflix compiti con Viaplay, [[HBO]] Nordic i CMore Play. Nel [[sudesti asiáticu]], Netflix compiti con Astro On the Go, Sky on Demand, Singtel TV, HomeCable OnDemand, i iflix. En [[Nueva Zelanda]], Netflix compiti con impresas localis de *streaming*, incluyendu Televisión New Zealand (TVNZ), Mediaworks New Zealand, Sky Network Television, Lightbox, Neon i Quickflix. N'[[Italia]], Netflix solu compiti con Infinity (Mediaset), Sky Online i TIMvision. En [[Sudáfrica]], Netflix compiti con ShowMax.

N'[[Iberoamérica]], Netflix compiti en Méhicu con [[Blim]] (ogañu [[Vix (servicio de streaming)|ViX]]) de [[TelevisaUnivision]], [[Cinépolis]] Klic i [[Totalplay]]. N'otrus paísis dela rehión compiti con [[HBO GO]] (agora Max), [[QubitTV]], [[Disney+]], ata el 24 de juliu de 2024 [[Star+]] (anteriormenti [[Fox Premium|FOX Play]]) i [[Claro Video|Claro video]].

N'Argentina se compiti con [[Cablevisión (Argentina)|Cablevisión Flow]] de [[Telecom (Argentina)|Telecom]], [[Telecentro (Argentina)|TeleCentro Play]] de Grupu Pierri, [[Cont.ar]] i [[CINE.AR Play]], propiedá de [[Secretaría de Medios y Comunicación Pública|Contenidos Públicos S.E.]]

N'[[España]] inicialmenti s'especulaba que Netflix no entraríe a operal los sus servicius polos altus précius de derechu d'autol comparaus con otrus paísis d'Uropa comu Fráncia o Alemaña i pola alta tassa de sítius web de *streaming* ilegalis i piratería. N'otubri de 2015 Netflix llegó al país uropeu de horma independienti, i con [[Vodafone TV]] en dondi estuvu integrau enos decodificaoris dela compañía [[Vodafone TV]] pa contrarrestal a [[Movistar+]] i [[Yomvi]]. Ogañu, Netflix compiti colos servicius de *streaming'' de Movistar+, HBO, Amazon Prime, Apple TV, RakutenTV, Filmin, i, en menol medía postu que son plataformas gratuitas, con Atresplayer i Flooxer (propiedá de Atresmedia), Mediaset Infinity i Mtmad (propiedá de Mediaset España), iTunes i Google Play.

En 2019, Canal+, competiol de Netflix en Francia convirti-si nel su aliau quandu las impresas presentarun un paqueti conhuntu qu'entró en vigol a partil del 15 d'otubri d'essi añu. La oferta, ofrecía a traviés de Canal+, consisti en qu'al pagal el su paqueti CINE/SERIES s'obtieni acessu alos más de 20 canalis dela impresa francesa, assín comu al serviciu estándal de 2 pantallas i caliá HD de Netflix (2016).

## Referencias

## Atijus p'afuera
web oficial